Държавен вестник, бр. 30, 2014 г., стр. 25

БРОЙ  30	
Д Ъ Р Ж А В Е Н  В Е С Т Н И К 	
СТР.  25  
ното население, като например хранителни 
продукти, селскостопански райони за тяхното 
произвеждане, посеви, добитък, инсталации 
за и запаси от питейна вода или напоителни 
съоръжения, специално с цел да не могат да 
бъдат използвани от цивилното население 
или от неприятелската страна, независимо 
от мотивите в това отношение: довеждане 
до гладна смърт или изселване на цивилни 
лица, или каквито и да било други мотиви.
3. Забраните в параграф 2 не се прилагат 
по отношение на такива категории обекти, 
ако те се използват от неприятелската страна:
а) за поддържане единствено на нейните 
въоръжени сили; или
b) за пряко поддържане на военните акции, 
при условие обаче, че в никакъв случай срещу 
тези обекти не се предприемат действия, които 
биха могли да подложат на глад цивилното 
население или да причинят принудителното 
му изселване чрез лишаването му от доста­
тъчни количества храна или вода.
4. Такива обекти не могат да бъдат обект 
на репресии.
5. Като се признават жизненоважните 
потребности на участващата в конфликта 
страна, която отбранява своята национална 
територия срещу нашествие, отклонения от 
предвидените в параграф 2 забрани е допус­
тимо да бъдат извършени от тази участваща 
в конфликта страна в пределите на такава 
територия, намираща се под неин контрол, 
когато това се налага поради възникването 
на повелителна военна необходимост.
Член 55 – Закрила на природната среда
1. В условията на война се полагат грижи за 
закрила на природната среда срещу обширни, 
трайни и тежки щети. Тази закрила включва 
забрана върху използването на методи или 
средства за водене на война, които са пред­
назначени или биха могли да причинят такива 
щети на природната среда и по този начин 
да навредят на здравето или оцеляването на 
населението.
2. Нападенията чрез репресии по отношение 
на природната среда са забранени.
Член 56 – Закрила на съоръженията и ин­
сталациите, съдържащи опасни сили
1. Съоръженията или инсталациите, съ­
държащи опасни сили, а именно язовири, 
бентове и ядрени електроцентрали, не могат 
да бъдат обект на нападение, дори когато 
представляват военни цели, ако нападението 
би могло да предизвика освобождаване на 
опасни сили и произтичащи от това тежки 
загуби сред цивилното население. Други во­
енни цели, намиращи се в рамките на тези 
съоръжения или инсталации или в близост 
до тях, не могат да бъдат обект на нападение, 
ако то би могло да предизвика освобожда­
ване на опасни сили от съоръженията или 
инсталациите и произтичащи от това тежки 
загуби сред цивилното население.
2. Специалната закрила срещу нападения, 
предвидена в параграф 1, се преустановява:
а) по отношение на язовири или бентове 
само ако те се използват за различни от оби­
чайните им функции и за трайна, значителна 
и пряка поддръжка на военни операции и 
ако нападението е единственият практичес­
ки възможен начин да бъде прекратена тази 
поддръжка;
b) по отношение на ядрени електроцентра­
ли, само ако те осигуряват електроенергия 
за трайна, значителна и пряка поддръжка на 
военни операции и ако нападението е един­
ственият практически възможен начин да 
бъде прекратена тази поддръжка;
c) по отношение на други военни цели, 
намиращи се в рамките на тези съоръжения 
или инсталации или в близост до тях, само 
ако те се използват за трайна, значителна и 
пряка поддръжка на военни операции и ако 
нападението е единственият практически 
възможен начин да бъде прекратена тази 
поддръжка.
3. Във всички случаи цивилното население 
и отделните цивилни лица продължават да се 
ползват от закрилата, която им е предоставе­
на от международното право, включително 
закрилата, осъществявана чрез предохрани­
телните мерки, предвидени в член 57. Ако 
специалната закрила бъде преустановена и 
някои от посочените в параграф 1 съоръ­
жения, инсталации или военни цели бъдат 
нападнати, се вземат всички практически 
възможни предохранителни мерки, за да се 
избегне освобождаването на опасните сили.
4. Забранено е съоръженията, инсталациите 
или военните цели, посочени в параграф 1, 
да стават обект на репресии.
5. Участващите в конфликта страни полагат 
усилия да избегнат разполагане на военни 
обекти в близост до съоръженията или инста­
лациите, посочени в параграф 1. Независимо 
от това съоръженията, изградени единствено 
с цел защита на закриляните съоръжения или 
инсталации, са допустими и не могат да ста­
ват обект на нападение, ако не се използват 
във военните действия освен за отбранителни 
акции, необходими за отразяване на евенту­
ални атаки срещу закриляните съоръжения 
или инсталации, и ако тяхното въоръжение 
се свежда до оръжия, предназначени само 
да отблъскват актове на враждебност срещу 
закриляните съоръжения или инсталации.
6. Високодоговарящите страни и участ­
ващите в конфликта страни се приканват 
настоятелно да сключват помежду си и други 
споразумения, за да бъде осигурена допъл­
нителна закрила на обектите, съдържащи 
опасни сили.